Ο **Ναυτικός Όμιλος Βουλιαγμένης** (**ΝΟΒ**) είναι αθλητικός σύλλογος που δραστηριοποιείται στα θαλάσσια σπορ και στον υγρό στίβο και ιδρύθηκε το 1937. Είναι ένας από τους πιο αξιόλογους ελληνικούς συλλόγους, καθώς εκτός των εγχωρίων τίτλων του, έχει κατακτήσει 6 ευρωπαϊκά τρόπαια στο πόλο (2 ευρωπαϊκά πρωταθλήματα, 2 σούπερ καπ και 1 κύπελλο στις γυναίκες και 1 κύπελλο στους άνδρες), ενώ έχει αναδείξει αθλητές που έχουν κατακτήσει Ολυμπιακά μετάλλια στην ιστιοπλοΐα και στην υδατοσφαίριση. Με 27 τίτλους σε άνδρες και γυναίκες, αποτελεί τον τρίτο πιο πετυχημένο σύλλογο στην ελληνική υδατοσφαίριση από πλευράς τροπαίων πίσω από τον Ολυμπιακό και τον Εθνικό. Επίσης, στο άθλημα του θαλασσίου σκι, ο σύλλογος έχει την απόλυτη κυριαρχία με 47 Πρωταθλήματα Ελλάδος.

Ιστορία
-------

### 1937–1945

Ο Ναυτικός Όμιλος Βουλιαγμένης ιδρύθηκε στις 23 Φεβρουαρίου 1937 στη Βουλιαγμένη με πρώτο πρόεδρο τον Εμμανουήλ Πέππα. Τα υπόλοιπα μέλη του πρώτου δ.σ. ήταν οι Αθανάσιος Διακάκης, Αντώνης Κιουράνης, Αναστάσιος Κουτσογιάννης, Διονύσιος Μπαχώμης, Τάκης Παπαβασιλείου και Ανάργυρος Παπαδόπουλος. Το 1938 ο σύλλογος αριθμούσε 80 μέλη και το 1939 διοργάνωσε τους πρώτους κολυμβητικούς αγώνες στον κόλπο της Βουλιαγμένης. Κατά το Β' Παγκόσμιο ο ΝΟΒ διέκοψε τη λειτουργία του καθώς η Βουλιαγμένη ναρκοθετήθηκε και κηρύχθηκε απαγορευμένη ζώνη και η περιουσία του συλλόγου διατέθηκε στην ενίσχυση του Μετώπου.

### 1946–1950

Το 1946 ο ΝΟΒ επανασυστάθηκε με πρόεδρο τον Αθανάσιο Διακάκη και το 1948 υπογράφηκε 12ετές συμβόλαιο για τη μίσθωση του παραλιακού χώρου ο οποίος είναι η σημερινή έδρα του ΝΟΒ.

### 1951–1960

Από το 1956 ο ΝΟΒ καλλιεργεί το άθλημα της υδατοσφαίρισης και οι προσπάθειες εντατικοποιήθηκαν από το 1973. Το 1959 ο Αθανάσιος Διακάκης εισάγει και καθιερώνει στην Ελλάδα το άθλημα του θαλάσσιου σκι.

Το 1956 ο ΝΟΒ μετά από κοπιώδεις προσπάθειες του προέδρου του Αθανάσιου Διακάκη απέκτησε ιδιόκτητη έκταση, όπου βρίσκονται μέχρι σήμερα οι εγκαταστάσεις του.

### 1961–1970

Το 1962 οι αθλητές του ΝΟΒ, Ηλίας Λυπητεράκος, Σπύρος Διακάκης και Βίκτωρ Μπουρλάς, εκπροσωπούν για πρώτη φορά την Ελλάδα στους Πανευρωπαϊκούς αγώνες Θαλασσίου Σκι στο Μοντρέ Ελβετίας. Το 1963 διεξάγονται και οι πρώτοι Πανελλήνιοι αγώνες στο θαλάσσιο σκι με το ΝΟΒ να αναδεικνύεται πρωταθλητής και να υπερασπίζεται με επιτυχία τον τίτλο για 35 συνεχόμενα χρόνια. Το 1963, επίσης, στους Παγκόσμιους αγώνες Θαλασσίου Σκι στο Βισύ της Γαλλίας, ο αθλητής του Ομίλου Γιάννης Θωμάς κατακτά το χρυσό μετάλλιο στο αγώνισμα του Ιπταμένου Σκι. Το 1966 ξεικίνησε η κατασκευή του μικρού κολυμβητηρίου και το 1967 ξεκίνησε το μεγάλο κολυμβητήριο με πισίνα 50 μέτρων το οποίο ολοκληρώθηκε το 1975.

### 1971–1980

Το 1979 ιδρύθηκε το τμήμα ιστιοπλοΐας. Το 1980 στην Ολυμπιάδα της Μόσχας, ο υδατοσφαιριστής Γιάννης Γιαννουρής γίνεται ο πρώτος αθλητής του ΝΟΒ που συμμετείχε σε Ολυμπιακούς Αγώνες και αναδείχθηκε 10ος με την Εθνική πόλο.

### 1981–1990

Το 1984 ο υδατοσφαιριστής του ΝΟΒ Γιώργος Μαυρωτάς συμμετείχε στην Ολυμπιάδα του Λος Άντζελες ενώ αγωνίστηκε σε 4 ακόμα ολυμπιακές διοργανώσεις. Το 1985 με πρωτοβουλία του Γιάννη Γιαννουρή, προπονητή της ανδρικής ομάδας πόλο, αποφασίστηκε η δημιουργία και γυναικείας ομάδας στην υδατοσφαίριση. Από το 1989 λειτουργεί το Ολυμπιακό Κολυμβητήριο του Ομίλου.

### 1991–2000

Το 1991 οι ομάδες πόλο ανδρών και γυναικών του ΝΟΒ κατακτούν μαζί τα πρώτα τους Πρωταθλήματα Ελλάδας στην υδατοσφαίριση. Την ίδια χρονιά ο ΝΟΒ, αναβαθμίζοντας τις εγκαταστάσεις του, αναλαμβάνει τη διεξαγωγή των αγώνων ιστιοπλοΐας στα πλαίσια των Μεσογειακών Αγώνων.

Το 1996 ο Νίκος Κακλαμανάκης αναδεικνύεται χρυσός Ολυμπιονίκης στην Ολυμπιάδα της Ατλάντα. Με την εθνική πόλο αγωνίστηκαν 4 αθλητές του ΝΟΒ, οι Γιώργος Μαυρωτάς, Τεό Λοράντος, Γιώργος Αφρουδάκης και Γιώργος Ψύχος και αναδείχθηκαν 6οι Ολυμπιονίκες.

Το 1997 η ανδρική ομάδα πόλο κατέκτησε το Κύπελλο Κυπελλούχων Ευρώπης και έγινε η πρώτη ελληνική ομάδα υδατοσφαίρισης που κέρδισε ευρωπαϊκό τρόπαιο, εναντίον της Roma με σκόρ 9–9 στην Ιταλία και 7–6 στο ΟΑΚΑ. Διάσημοι αθλητές που έχουν παίξει για τον Ν.Ο.Βουλιαγμένης είναι οι Γιώργος Μαυρωτάς, Γιώργος Αφρουδάκης, Δημήτρης Μάζης, Γιώργος Ψύχος, Τεό Λοράντος, Γιώργος Ρέππας, Χρήστος Αφρουδάκης κ.α. Ο Γιώργος Μαυρωτάς, έγινε ο πρώτος Έλληνας παίχτης που κλήθηκε να παίξει με την "Μικτή Κόσμου".

Το 2000 η Γυναικεία ομάδα πόλο αγωνίστηκε στον τελικό του Ευρωπαϊκού Κυπέλλου, χάνοντας από την Παλέρμο.

### 2001-2010

Το 2003 η γυναικεία ομάδα πόλο κατέκτησε το Λεν Τρόφι γυναικών νικώντας στον τελικό την Σκιφ Μόσχας.

Το 2004 η ανδρική ομάδα πόλο του ΝΟΒ αγωνίστηκε στον τελικό του Ευρωπαϊκού Κυπέλλου. Στην Ολυμπιάδα του 2004 αγωνίστηκαν 5 αθλήτριες του ΝΟΒ οι Γιούλη Λαρά, Αντιγόνη Ρουμπέση, Ανθή Μυλωνάκη, Εύη Μωραϊτίδου, Άντυ Μελιδώνη, στην Εθνική ομάδα πόλο και κατέκτησαν το ασημένιο μετάλλιο. Με την Εθνική πόλο ανδρών αγωνίστηκαν 5 υδατοσφαιριστές του ΝΟΒ οι Γιώργος Ρέππας, Γιώργος Αφρουδάκης, Χρήστος Αφρουδάκης, Δημήτρης Μάζης, Πέτρε Σάντα και αναδείχθηκαν 4οι Ολυμπιονίκες.

Το 2008 η γυναικεία ομάδα πόλο έφθασε στον τελικό του Κυπέλλου πρωταθλητριών υδατοσφαίρισης γυναικών (Τσάμπιονς Καπ) όπου έχασε από την Οριτζόντε Κατάνια. Το 2009 και το 2010 η Βουλιαγμένη γράφει ιστορία, καθώς κατακτά και τις 2 χρονιές συνεχόμενα το Κύπελλο πρωταθλητριών υδατοσφαίρισης γυναικών, αλλά και τα Ευρωπαϊκά Σούπερ Καπ.

Το 2012, αλλά και το 2014 οι γυναίκες ξαναέφτασαν στον τελικό του Τσάμπιονς Καπ, αλλά ηττήθηκαν από Προ Ρέκο και ΚΝ Σαβαδέλ αντίστοιχα.

Τμήματα
-------

| Κατηγορία | Τμήματα |
| --- | --- |
| Ομαδικά | Πόλο Ανδρών  ·  Πόλο Γυναικών |
| Ατομικά | Κολύμβηση  ·  Συγχρονισμένη Κολύμβηση  ·  Τεχνική Κολύμβηση  ·  Ιστιοπλοΐα  ·  Θαλάσσιο Σκι |
| Ανενεργά | Υποβρύχια Δραστηριότητα |
|

Οι Ευρωπαϊκοί τελικοί
---------------------

Οι ομάδες υδατοσφαίρισης της Βουλιαγμένης έχουν αγωνιστεί σε 11 ευρωπαϊκούς τελικούς.

|  |  |  |  |  |  |
| --- | --- | --- | --- | --- | --- |
| **Σεζόν** | **Διοργάνωση** | **Πόλη τελικού** | **Τροπαιούχος** | **Φιναλίστ** | **Σκορ** |
| **Άνδρες** |
|
| **1996–97**  | Κύπελλο Κυπελλούχων | Ρώμη & Αθήνα |  **Βουλιαγμένη** |  Ρόμα | **9–9** & **7–6** |
| **2003–04**  | Len Trophy | Αθήνα & Βαρκελώνη |  **Μπαρτσελόνα** |  Βουλιαγμένη | **11–11** & **11–5** |
| **Γυναίκες** |
| **1999–00**  | Κύπελλο Κυπελλούχων | Αθήνα |  **Παλέρμο** |  Βουλιαγμένη | **14–8** |
| **2002–03**  | LEN Trophy | Πειραιάς |  **Βουλιαγμένη** |  Σκιφ Μόσχας | **6–5** |
| **2007–08**  | Τσάμπιονς Καπ | Κατάνη |  **Οριτζόντε Κατάνια** |  Βουλιαγμένη | **14–13** (παράταση) |
| **2008–09**  | Τσάμπιονς Καπ | Κίρισι |  **Βουλιαγμένη** |  Οριτζόντε Κατάνια | **12–9** |
| **2009**  | Σούπερ Καπ | Αθήνα |  **Βουλιαγμένη** |  Στουρμ Τσέχοφ | **11–6** |
| **2009–10**  | Τσάμπιονς Καπ | Κέρκυρα |  **Βουλιαγμένη** |  Κίνεφ Κίρισι | **10–7** |
| **2010**  | Σούπερ Καπ | Αθήνα |  **Βουλιαγμένη** |  Εθνικός | **13−5** |
| **2011-12**  | Τσάμπιονς Καπ | Κίρισι |  **Προ Ρέκο** |  Βουλιαγμένη | **8−7** |
| **2013-14**  | Τσάμπιονς Καπ | Σαβαδέλ |  **ΚΝ Σαβαδέλ** |  Βουλιαγμένη | **19−10** |
| **2015-16** | LEN Trophy | Ματαρό |  **Ματαρό** |  Βουλιαγμένη | **6−5** |

Τίτλοι τμημάτων
---------------

### Τμήμα Πόλο Ανδρών

* 1 Κύπελλο Κυπελλούχων Ευρώπης: 1997
* 4 Πρωταθλήματα Ελλάδος: 1991, 1997, 1998, 2012
* 4 Κύπελλα Ελλάδος: 1996, 1999, 2012, 2017
* 1 Σούπερ Καπ Ελλάδας: 1996

### Τμήμα Πόλο Γυναικών

* 2 Τσάμπιονς Καπ: 2009, 2010.
* 2 Σούπερ Καπ Ευρώπης: 2009, 2010.
* 1 Len Trophy: 2003.
* 11 Πρωταθλήματα Ελλάδος: 1991, 1993, 1994, 1997, 2003, 2005, 2006, 2007, 2010, 2012, 2013.
* 1 Κύπελλο Ελλάδας: 2019.

### Τμήμα Τεχνικής Κολύμβησης

* 2 Πανελλήνια πρωταθλήματα: 1969, 1995

### Τμήμα Συγχρονισμένης Κολύμβησης

* 5 Πανελλήνια Πρωταθλήματα Συγχρονισμένης Κολύμβησης: 2009, 2010, 2011, 2012, 2013

### Τμήμα Θαλάσσιου Σκι

* 47 Πανελλήνια Πρωταθλήματα Θαλάσσιου Σκι: 1963-1997, 2001, 2002, 2003, 2005, 2006, 2007, 2009, 2010, 2011, 2012, 2015, 2017
* 1 Κύπελλο Ελλάδας θαλάσσιου σκί: 1995

### Τμήμα Υποβρύχιας Δραστηριότητας

* 2 Πανελλήνια πρωταθλήματα Βατραχανθρώπων : 1961, 1962
* 6 Ομαδικά πρωταθλήματα υποβρύχιας αλιείας Ελλάδας: 1957, 1958, 1960, 1983, 1984, 1990

Παραπομπές
----------

1. ↑  Ιωαννίδης, Πάνος (2008). *Αναζητώντας το Αθλητικό Ιδεώδες*. Αθήνα: Ναυτικός Όμιλος Βουλιαγμένης. σελ. 40.
2. 1 2  «Ιστορία του ΝΟΒ - Ναυτικός Όμιλος Βουλιαγμένης επίσημη σελίδα». Αρχειοθετήθηκε από το πρωτότυπο στις 6 Ιανουαρίου 2013. Ανακτήθηκε στις 19 Ιανουαρίου 2012.
3. ↑  Η Βουλιαγμένη τίμησε την ομάδα η οποία κατέκτησε το Κύπελλο Κυπελλούχων m.sport24.gr
4. ↑  Οι 6 ευρωπαϊκές κούπες του Ναυτικού Ομίλου Βουλιαγμένης www.gazzetta.gr
5. ↑  Η διοργάνωση του final four έγινε με σύστημα πουλ. Οι ομάδες που αναφέρονται σαν φιναλίστ τερμάτισαν στις 2 πρώτες θέσεις της κατάταξης, ενώ δεν έτυχε ο μεταξύ τους αγώνας να είναι ο τελευταίος από τους 3 που έδωσε κάθε ομάδα.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Μαΐου 2012. Ανακτήθηκε στις 24 Μαρτίου 2012.
7. 1 2  «Περιοδικό "Τρίαινα"».  www.nov.gr

Εξωτερικοί σύνδεσμοι - Πηγές
----------------------------

* www.nov.gr

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ναυτικός Όμιλος Βουλιαγμένης |
| --- |
|  |
| Ομαδικά τμήματα | 
Πόλο Ανδρών  · Πόλο Γυναικών |
|  |
| Ατομικά τμήματα | 
Κολύμβηση  · Συγχρονισμένη Κολύμβηση  · Τεχνική Κολύμβηση  · Ιστιοπλοΐα  · Θαλάσσιο Σκι |
|  |
| Ανενεργά τμήματα | 
Ψαροντούφεκο  · Υποβρύχια Δραστηριότητα |
|  |
| Έδρες τμημάτων | 
Αθλητικό Κέντρο ΝΟΒ |
|  |
| Αθλητές | 
Υδατοσφαιριστές · Κολυμβητές · Ιστιοπλόοι |
|  |
| Προπονητές | 
Πόλο · Κολύμβησης · Ιστιοπλαΐας |
|  |
| Γεγονότα | 
Κύπελλο Κυπελλούχων Ευρώπης υδατοσφαίρισης αντρών 1997 · Λεν Τρόφι γυναικών 2003 · Τσάμπιονς Καπ 2009 · Τσάμπιονς Καπ 2010 · Σούπερ Καπ Ευρώπης 2009 · Σούπερ Καπ Ευρώπης 2010 |
|  |
| Πρόσωπα | 
Γιάννης Γιαννουρής · Αθανάσιος Διακάκης · Γιάννης Θωμάς · Νίκος Κακλαμανάκης · Αλεξία Καμμένου · Γιούλη Λαρά · Τεό Λοράντος · Άντυ Μελιδώνη · Γιώργος Μαυρωτάς · Χέδερ Πέτρι · Γιώργος Ρέππας · Αντιγόνη Ρουμπέση · Τζίνα Ρούπακα · Άκης Τσαταλιός |

 |

|  |  |  |  |
| --- | --- | --- | --- |
| 

| π • σ • ε
Βουλιαγμένη - Κυπελλούχος Ευρώπης Πόλο ανδρών 1996-97 |
| --- |
|  |
| 
**1** Ρέππας  · **2** Γ. Αφρουδάκης  · **3** Μάζης  · **4** Κουτσογιάννης  · **5** Μαυρωτάς  · **6** Λαμπάτος  · **7** Σταθόπουλος  · **8** Ψύχος  · **9** Μουριάδης  · **10** Λοράντος  · **11** Ζ. Αφρουδάκης  · **12** Μπουλουγουράς  · **13** Τσίκλος  · **C** Γιαννουρής |

 |

|  |  |  |  |  |
| --- | --- | --- | --- | --- |
| 

| π • σ • ε
Βουλιαγμένη - Κυπελλούχος Ευρώπης Πόλο γυναικών 2002–03 |
| --- |
|  |
|  | 
**1** Αγγελίδη  · **2** Ι. Διαμαντίδη  · **3** Κ. Διαμαντίδη  · **4** Κάντζου  · **5** Κουτέλη  · **6** Λαρά  · **7** Μελιδώνη  · **8** Μυλωνάκη  · **9** Μωραϊτίδου  · **10** Πετσάλη  · **11** Ρουμπέση  · **12** Φλωροκάπη  · **13** Ανδριανάκη  · **14** Χαραλαμπίδου  · **C** Κατσούλης |

 |



|  |  |  |  |  |
| --- | --- | --- | --- | --- |
| 

| π • σ • ε
Βουλιαγμένη - Πρωταθλητής Ευρώπης υδατοσφαίρισης γυναικών 2008-09 |
| --- |
|  |
|  | 
**1** Ντελ Σότο  · **2** Τσουκαλά  · **3** Μελιδώνη  · **4** Ρουμπέση  · **5** Λαρά  · **6** Βαν Νόρμαν  · **7** Λιόση  · **8** Χρυσικοπούλου  · **9** Ασημάκη  · **10** Γερόλυμου  · **11** Πέτρι  · **12** Κουτέλη  · **13** Κούβδου  · **14** Αλεξάκη  · **C** Καμμένου |

 |



|  |  |  |  |  |
| --- | --- | --- | --- | --- |
| 

| π • σ • ε
Βουλιαγμένη - Πρωταθλητής Ευρώπης υδατοσφαίρισης γυναικών 2009-10 |
| --- |
|  |
|  | 
**1** Ντελ Σότο  · **2** Τσουκαλά  · **3** Μελιδώνη  · **4** Ρουμπέση  · **5** Λαρά  · **6** Μωραϊτίδου  · **7** Λιόση  · **8** Παντελίδη  · **9** Ασημάκη  · **10** Γερόλυμου  · **11** Πέτρι  · **12** Κουτέλη  · **13** Κούβδου  · **C** Καμμένου |

 |



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικοί αθλητικοί σύλλογοι με διεθνή τρόπαια |
| --- |
|  |
| Πρωταθλήματα Ευρώπης | 

|  |  |  |  |
| --- | --- | --- | --- |
| Καλαθοσφαίριση | 

|  |  |
| --- | --- |
| Ανδρών | 
Παναθηναϊκός (6) · Ολυμπιακός Πειραιώς (3) |

 |
|  |
| Υδατοσφαίριση | 

|  |  |
| --- | --- |
| Ανδρών | 
Ολυμπιακός Πειραιώς (2) |
|  |
| Γυναικών | 
Ολυμπιακός Πειραιώς (3) · Ν.Ο. Βουλιαγμένης (2) · Α.Ν.Ο. Γλυφάδας (2) |

 |
|  |
| Παράκτια Χειροσφαίριση | 

|  |  |
| --- | --- |
| Ανδρών | 
Γ.Α.Σ. Κιλκίς (1) |
|  |
| Γυναικών | 
Avant Garde Sports Club (1) |

 |

 |
|  |
| Κύπελλα Ευρώπης | 

|  |  |  |  |  |  |  |
| --- | --- | --- | --- | --- | --- | --- |
| Καλαθοσφαίριση | 

|  |  |
| --- | --- |
| Ανδρών | 
Α.Ε.Κ. (2, 1) · Άρης Θεσσαλονίκης (1, 1, 1) · Π.Α.Ο.Κ. (1, 1) · Γ.Σ. Αμαρουσίου (1) |
|  |
| Γυναικών | 
Αθηναϊκός Βύρωνα (1) |

 |
|  |
| Πετοσφαίριση | 

|  |  |
| --- | --- |
| Ανδρών | 
Ολυμπιακός Πειραιώς (2, 1) |
|  |
| Γυναικών | 
Ολυμπιακός Πειραιώς (1) |

 |
|  |
| Υδατοσφαίριση | 

|  |  |
| --- | --- |
| Ανδρών | 
Ν.Ο. Βουλιαγμένης (1) · Απόλλων Σμύρνης (1) |
|  |
| Γυναικών | 
Εθνικός Πειραιώς (2) · Ν.Ο. Βουλιαγμένης (1) · Ολυμπιακός Πειραιώς (1) |

 |
|  |
| Χειροσφαίριση | 

|  |  |
| --- | --- |
| Ανδρών | 
Διομήδης Άργους (1) · A.E.K. (1) |

 |
|  |
| Πάλη | 

|  |  |
| --- | --- |
| Ανδρών | 
Ολυμπιακός Πειραιώς (1) |

 |
|  |
| Επιτραπέζια Αντισφαίριση | 

|  |  |
| --- | --- |
| Ανδρών | 
Ολυμπιακός Πειραιώς (1) |
|  |
| Γυναικών | 
Παναθηναϊκός (1) |

 |

 |
|  |
| Super Cup Ευρώπης | 

|  |  |  |  |  |  |  |
| --- | --- | --- | --- | --- | --- | --- |
| Υδατοσφαίριση | 

|  |  |
| --- | --- |
| Ανδρών | 
Ολυμπιακός Πειραιώς (1) |
|  |
| Γυναικών | 
Ολυμπιακός Πειραιώς (3) · Ν.Ο. Βουλιαγμένης (2) |

 |

 |
|  |
| Διηπειρωτικά Κύπελλα | 

|  |  |  |  |
| --- | --- | --- | --- |
| Καλαθοσφαίριση | 

|  |  |
| --- | --- |
| Ανδρών | 
Παναθηναϊκός (1)  · Ολυμπιακός Πειραιώς (1) · Α.Ε.Κ. (1) |

 |

 |
|  |
| Βαλκανικά Κύπελλα | 

|  |  |  |  |
| --- | --- | --- | --- |
| Ποδόσφαιρο | 

|  |  |
| --- | --- |
| Ανδρών | 
Ολυμπιακός Πειραιώς (1) · Πανιώνιος Σμύρνης (1)  · Παναθηναϊκός (1) · Ηρακλής Θεσσαλονίκης (1) · Ο.Φ.Η. (1)  · Εδεσσαϊκός (1) |

 |

 |

 |